CELEX: 22019D1042
Language: ro
Date: 2017-09-22 00:00:00
Title: Decizia nr. 154/2017 a Comitetului mixt al SEE din 22 septembrie 2017 de modificare a anexei I (Chestiuni veterinare și fitosanitare) la Acordul privind SEE [2019/1042]

27.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 174/7
               
            
         DECIZIA NR. 154/2017 A COMITETULUI MIXT AL SEE
         din 22 septembrie 2017
         de modificare a anexei I (Chestiuni veterinare și fitosanitare) la Acordul privind SEE [2019/1042]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2017/793 al Comisiei din 10 mai 2017 de modificare a Regulamentului (CE) nr. 180/2008 în ceea ce privește prelungirea perioadei de desemnare a Laboratorului de referință al UE pentru boli ale ecvideelor altele decât pesta cabalină africană (1) trebuie încorporat în Acordul privind SEE.
                  
               
                     (2)
                  
                  
                     Decizia de punere în aplicare (UE) 2017/888 a Comisiei din 22 mai 2017 de modificare a Deciziei 2003/467/CE în ceea ce privește statutul oficial de indemnă de tuberculoză al regiunii Umbria din Italia și statutul oficial de indemnă de leucoză enzootică bovină al Poloniei, de modificare a Deciziei 2004/558/CE în ceea ce privește statutul de indemnă de rinotraheită infecțioasă bovină al Germaniei și de modificare a Deciziei 2008/185/CE în ceea ce privește statutul de indemne de boala Aujeszky al anumitor regiuni din Polonia și aprobarea programului de eradicare a bolii Aujeszky pentru regiunea Veneto din Italia (2) trebuie încorporată în Acordul privind SEE.
                  
               
                     (3)
                  
                  
                     Această decizie se referă la legislația privind animalele vii, altele decât peștii și animalele de acvacultură. Legislația privind aceste chestiuni nu se aplică Islandei, astfel cum se specifică la punctul 2 din partea introductivă a capitolului I din anexa I la Acordul privind SEE. Prin urmare, prezenta decizie nu se aplică Islandei.
                  
               
                     (4)
                  
                  
                     Prezenta decizie se referă la legislația privind chestiunile veterinare. Legislația privind aceste chestiuni nu se aplică Principatului Liechtenstein atât timp cât aplicarea acordului dintre Comunitatea Europeană și Confederația Elvețiană privind comerțul cu produse agricole se extinde la Principatul Liechtenstein, astfel cum se specifică în adaptările sectoriale ale anexei I la Acordul privind SEE. Prezenta decizie nu se aplică, așadar, Principatului Liechtenstein.
                  
               
                     (5)
                  
                  
                     Prin urmare, anexa I la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa I la Acordul privind SEE, capitolul I, partea 4.2 se modifică după cum urmează:
            
                        1.
                     
                     
                        La punctul 90 [Regulamentul (CE) nr. 180/2008 al Comisiei] se introduce următoarea liniuță:
                        
                                    „—
                                 
                                 
                                    
                                       32017 R 0793: Regulamentul de punere în aplicare (UE) 2017/793 al Comisiei din 10 mai 2017 (JO L 120, 11.5.2017, p. 5).”
                                 
                              
                  
                        2.
                     
                     
                        La punctele 70 (Decizia 2003/467/CE a Comisiei), 80 (Decizia 2004/558/CE a Comisiei) și 84 (Decizia 2008/185/CE a Comisiei) se adaugă următoarea liniuță:
                        
                                    „—
                                 
                                 
                                    
                                       32017 D 0888: Decizia de punere în aplicare (UE) 2017/888 a Comisiei din 22 mai 2017 (JO L 135, 24.5.2017, p. 27).”
                                 
                              
                  
         
            Articolul 2
            Textele Regulamentului de punere în aplicare (UE) 2017/793 și ale Deciziei de punere în aplicare (UE) 2017/888 în limba norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 23 septembrie 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 22 septembrie 2017.
            
               
                  Pentru Comitetul mixt al SEE
               
               
                  Președintele
               
               Sabine MONAUNI
            
         
         
            (1)  JO L 120, 11.5.2017, p. 5.
         
            (2)  JO L 135, 24.5.2017, p. 27.
         
            (*1)  Nu au fost semnalate obligații constituționale.